
Nr. 16116/16.03.2023
REFERAT DE APROBARE 
la proiectul de hotărâre privind aprobarea modalității de organizare, funcționare și realizare a activității de sortarea a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică precum și acordarea unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI) pentru delegarea gestiunii activității în cauză
I. Prin adresa cu nr. 5108 din 16.03.2023, înregistrată la Primăria comunei Cornetu, judeţul Ilfov cu nr. 16094 din 16.03.2023, Consiliul judeţean Ilfov ne informează cu privire la faptul că a fost semnat Contractul de finanţare pentru Proiectul ″Sistem de Mangement Integrat al Deşeurilor în judeţul Ilfov – Componenta 1. Colectarea separată şi transportul municipal al deşeurilor″.

Implementarea SMID va fi realizată prin două componente:

I.1. Componenta 1. Colectarea separată şi transportul municipal al deşeurilor;

I.2. Componenta 2. Extinderea sistemului de colectare separate a biodeşeurilor şi tratarea integrate a deşeurilor colectate separate şi a deşeurilor reziduale.

II. Prin adresa cu nr. 110 din 16.03.2023 a Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI)
, înregistrată la Primăria comunei Cornetu, judeţul Ilfov cu nr. 16112 din 16.03.2023, Asociaţia ne informează cu privire la semnarea contractului anterior enunţat de către Consiliul Judeţean Ilfov, respectiv prin Programul Operaţional Infrastructură Mare (POIM) nr. 2006 din 10.03.2023.
II.1. De asemenea, informează că ADIGIDI va proceda la delegarea gestiunii activităţii de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică, în condiţiile existenţei unui mandat special acordat în acest sens de către unităţile administrative-teritoriale membre ale Asociației, în conformitate cu prevederile art. 10 alin. (4) din Legea nr. 51/2006, cu modificările şi completările ulterioare.
III. Analizând motivaţia prezentată în cele două adrese - a Consiliului Judeţean Ilfov şi a Asociației de Dezvoltare Intercomunitară pentru Gestionarea Integrată a Deșeurilor Ilfov – precum şi prevederile legale aplicabile, aşa cum au fost acestea actualizate ca urmare a modificărilor intervenite în a doua jumătate a anului 2022 (la data de 30.09.2022, a intrat în vigoare O.U.G. nr. 133/2022 pentru modificarea și completarea OUG nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006),

III.1. Ţinând cont de faptul că, în conformitate cu cele prevăzute la art. V din Actul constitutiv
 al ADIGIDI, Asociaţia este ″constituită în scopul înfiinţării, organizării, reglementării, exploatării, monitorizării şi gestionării în comun a Serviciului de Salubrizare  (…) pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal sau regional (…)″,
III.2. Considerăm ca oportună şi necesară delegarea către ADIGIDI de către unităţile administrativ-teritoriale membre şi a celorlalte activităţi aferente serviciului de salubrizare; mai exact, considerăm că ADIGIDI, pe lângă gestionarea activității de eliminare, prin depozitare, a deșeurilor provenite de pe raza unităţilor administrativ-teritoriale membre, ar trebui să gestioneze şi activităţile de sortare şi tratare a deşeurilor.
Din considerentele anterior expuse, prezint spre dezbatere şi aprobare proiectul de hotărâre privind aprobarea modalității de organizare, funcționare și realizare a activității de sortarea a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică precum și acordarea unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI) pentru delegarea gestiunii activității în cauză
PRIMARUL COMUNEI CORNETU, JUDEŢUL ILFOV

Adrian Eduard STOICA
� Din care face parte şi comuna Cornetu, judeţul Ilfov.


� � HYPERLINK "https://adigidi.ro/wp-content/uploads/2022/07/Act-consititutiv-Decembrie_gdpr.pdf" �https://adigidi.ro/wp-content/uploads/2022/07/Act-consititutiv-Decembrie_gdpr.pdf�.

